**OBRAZLOŽENJE**

**UZ II. IZMJENE I DOPUNE PRORAČUNA GRADA**

**GOSPIĆA ZA 2020. GODINU**

Sukladno odredbama Zakona o proračunu („NN“ 87/08, 136/12 i 15/15) predlažu se II. izmjene i dopune Proračuna Grada Gospića za 2020. godinu kojima se u Općem dijelu:

* Primici od financijske imovine i zaduživanja **(8),** Primici od zaduživanja **(84)** povećavaju za 2.500.000,00 kn,
* Rashodi za nabavu nefinancijske imovine **(4),** Rashodi za nabavu proizvedene dugotrajne imovine**(42)** povećavaju se za 2.500.000,00 kn.

U Razdjelu 004 Gradski upravni odjel za komunalnu djelatnost, stanovanje, graditeljstvo i zaštitu okoliša, Glava 00404 Komunalna djelatnost, Program 0103 Izgradnja komunalne infrastrukture, Kapitalni projekt K300013 Energetski učinkovita javna rasvjeta povećava se za 2.500.000,00 kn.

U Računu zaduživanja/financiranja za 2020. godinu planirano je povećanje primitaka od zaduživanja u iznosu od 2.500.000,00 kn za provedbu kapitalnog projekta Energetski učinkovita javna rasvjeta. Projektom se planira zamjena rasvjetnih tijela javne rasvjete na području grada Gospića energetski učinkovitom rasvjetom, čime bi se ostvarila značajna ušteda. Predmetni projekt planiran je u Proračunu Grada Gospića za 2020. godinu i trebao bi se financirati podizanjem dugoročnog kredita kod HBOR-a u okviru ESIF kredita za javnu rasvjetu, financijskog instrumenta za koji su sredstva osigurana iz EU Fonda za regionalni razvoj, kroz OP „Konkurentnost i kohezija 2014. – 2020.“, Specifični cilj 4c42 Povećanje učinkovitosti javne rasvjete. Važno je istaknuti da bi se realizacijom ovog projekta postigle značajne financijske uštede u potrošnji električne energije i održavanju sustava javne rasvjete na godišnjoj razini od 421.879,36 kn, što znači da bi se kredit otplaćivao od ušteda na električnoj energiji te Grad Gospić ne bi imao dodatnih rashoda u Proračunu.

Nadalje, iz Zahtjeva za financiranje hitne intervencije u sustavu javne odvodnje otpadnih i oborinskih voda Grada Gospića kojega je Gradu Gospiću uputilo trgovačko društvo Usluga d.o.o. za vodoopskrbu i odvodnju razvidno je da je hitna intervencija neophodna na glavnom kanalizacijskom kolektoru DN 600 mm u Budačkoj ulici. Glavni kolektor star je 45 godina i on služi za mješovitu odvodnju – sanitarne otpadne vode i oborinske vode. Sukladno odredbama članka 140. Zakona o vodama (Narodne novine br. 66/2019) Grad Gospić kao jedinica lokalne samouprave nadležna je za oborinsku odvodnju. Ukoliko se ne izvrši intervencija, odnosno sanacija, stanje kanalizacijskog kolektora vrlo brzo može ugroziti i sigurnost prometa na državnoj cesti te može doći do urušavanja. Stoga se preraspodjela sredstava u Proračunu Grada Gospića od 100.000,00 kn odnosi na neophodnu hitnu intervenciju kojom bi se sanirao spomenuti kolektor.

U Razdjelu 004 Gradski upravni odjel za komunalnu djelatnost, stanovanje, graditeljstvo i zaštitu okoliša, Glavi 00402 Komunalna djelatnost, Programu 0102 Održavanje komunalne infrastrukture, smanjuju se Aktivnosti: A200001 Održavanje čistoće javnih površina i A200004 Održavanje javne rasvjete za ukupno 100.000,00 kn, a povećava Aktivnost A200007 Održavanje javne odvodnje oborinskih voda za 100.000,00 kn.

U Aktivnost A200007 Održavanje javne odvodnje oborinskih voda dodaje se novi izvor financiranja: Izvor 4.5. Komunalna naknada, te se otvara nova proračunska pozicija R1148-06.

**Ukupni prihodi i primici Proračuna povećavaju se za 2.500.000,00 kn i iznose 103.161.235,00 kuna. Ukupni rashodi i izdaci povećavaju se za 2.500.000,00 kn i iznose 101.975.867,00 kuna, razlika od 1.185.368,00 kn služi za pokriće manjka iz prethodnih godina.**

Obrazloženje izradile stručne službe Grada Gospića.